cyanic-selkie/wikianc huggingface dataset:
सर्वेक्षण
सर्वेक्षण (Surveying) उस कलात्मक विज्ञान को कहते हैं जिससे पृथ्वी की सतह पर स्थित बिंदुओं का समुचित माप लेकर, किसी पैमाने पर आलेखन (plotting) करके, उनकी सापेक्ष क्षैतिज और ऊर्ध्व दूरियों का कागज या, दूसरे माध्यम पर सही-सही ज्ञान कराया जा सके। इस प्रकार का अंकित माध्यम 'लेखाचित्र' या मानचित्र कहलाता है। ऐसी आलेखन क्रिया की संपन्नता और सफलता के लिए रैखिक और कोणीय, दोनों ही माप लेना आवश्यक होता है। सिद्धांतत: आलेखन क्रिया के लिए रेखिक माप का होना ही पर्याप्त है। मगर बहुधा ऊँची नीची भग्न भूमि पर सीधे रैखिक माप प्राप्त करना या तो असंभव होता है, या इतना जटिल होता है कि उसकी यथार्थता संदिग्ध हो जाती है। ऐसे क्षेत्रों में कोणीय माप रैखिक माप के सहायक अंग बन जाते हैं और गणितीय विधियों से अज्ञात रैखिक माप ज्ञात करना संभव कर देते हैं।
इस प्रकार सर्वेक्षण में तीन कार्य सम्मिलित होते हैं -
इतिहास
सर्वेक्षण क्रिया की उत्पत्ति की कहानी आदिकाल से आज तक के मानव समाज के विकास की कहानी, प्रधानत: सुख और समृद्धि के लिए भ्रमण और भूमि पर प्रभुसत्ता की प्राप्ति से, जुड़ी हुई है। भ्रमण के लिए स्थानों के बीच की दूरियों और दिशाओं का ज्ञान और प्रभुसत्ता के लिए सीमाओं और क्षेत्रफल का जानना आवश्यक था। ऐसा ज्ञान होने के प्रमाण प्राचीन ग्रंथों में राज्यों के विस्तार, दिशाओं के विवरण और दूरी के लिए योजना आदि के उल्लेख से मिलते हैं। प्राचीन काल में शिलाओं, भोजपत्र, ताम्रपत्र और कागज के प्रयोग से पूर्व, स्थानों के बीच की दूरी, दिशाएँ पहचानने का ज्ञान तथा अधिकार सीमाएँ मानव के स्मृतिपटल पर अंकित रहती होंगी। युद्ध और कलह का भय उत्पन्न होने पर, उस स्मृति और लिए गए मापों को किसी माध्यम पर प्रदर्शित करने की क्रिया का जन्म हुआ होगा, जिसे बाद में सर्वेक्षण की संज्ञा दी गई। इस प्रकार मनुष्य की महत्वाकांक्षाओं और सर्वेक्षण का गहरा संबंध होने के कारण सर्वेक्षणक्रिया निरंतर उन्नति करती गई।
ऐसे प्रयासों का सबसे प्राचीन प्रमाण ईसा से 370 वर्ष पूर्व का मिला है, जो ट्यूरिन के अजायबघर में आज भी सुरक्षित है। यूनान और मिस्र में भी शिलाओं और लकड़ी के तख्तों पर सर्वेक्षण के प्राचीन आलेख मिले हैं। ऑस्ट्रिया में ईसापूर्व काल के कुछ ऐसे चिह्न मिले हैं जिनसे पता लगता है कि रोम साम्राज्य में सर्वेक्षण का प्रचलन था। उन्होंने मार्गों की सीध बाँधने के लिए आज जैसे उपकरण, सर्वेक्षण पट्ट (plane table) और दूसरा नापने के लिए अंकित छड़ों का प्रयोग किया था। ऐसे भी प्रमाण मिले हैं कि 300 वर्ष ईसापूर्व भारत पर आक्रमण के समय, यूनानियों ने सिंध से फारस की खाड़ी तक समुद्रतट नापकर लेखाचित्र तैयार किया था। कौटिल्य के अर्थशास्त्र और बाणभट्ट के हर्षचरित् में राजस्व के निर्धारण के सिलसिले में भूमि की नाप आदि के उल्लेख मिलते हैं। 1450 ई. में अरबवासियों ने कई समुद्री यात्राएँ कीं और समुद्रतटों के लेखाचित्र तैयार किए। 1498 ई. में वास्को डा गामा के भारत आने पर एक गुजराती पंडित ने उसे समुद्रतट का एक रेखाचित्र भेंट किया था। इससे विदित होता है कि सभ्यता के मार्ग पर बढ़े हुए सभी देशों में सर्वेक्षण का महत्व निरन्तर बढ़ता रहा और कृषि, राजस्व, भूमि के अधिकार की सीमाओं के निर्धारण और यात्राओं में मार्गों के लेखाचित्र बनाने में सर्वेक्षण का अभ्यास एवं प्रयोग होता रहा है। मगर 16वीं शताब्दी के समाप्त होते होते तो सर्वेक्षणक्रिया का महत्व आशातीत बढ़ा। मार्को पोलो, वास्को डी गामा, कोलंबस और कैप्टन कुक के भ्रमणों से यूरोप निवासियों को संसार के विस्तार और उसपर स्थित समृद्ध देश तथा उपजाऊ भूमि का पता लगा, तो वे बहुत तादाद में अपनी भाग्यपरीक्षा के लिए निकल पड़े। भूमि पर आधिपत्य करने में उनमें स्पर्धा जागी, जिससे सर्वेक्षणक्रियाओं को नई स्फूर्ति और तीव्र गति मिली। उस समय का बना हुआ भारत और अरब का मानचित्र ब्रिटिश अजायबघर में आज भी सुरक्षित है। नक्शे से पता लगता है कि वह फेरंडो बर्टोली द्वारा 1565 ई. में बनाया गया था। इसके बाद 1612 ई. में गेरार्डरा मर्केटर द्वारा बनाया भारत का मानचित्र, उस समय का अथक प्रयास, भी थाती के रूप में सुरक्षित है।
वर्गीकरण
शनैः-शनैः अधिकार की रक्षा के साथ-साथ देशों में विकास के प्रति भी रुचि जागी। सम्पूर्ण देश, अमुक साम्राज्य, संपूर्ण संसार एक साथ देखने की जिज्ञासा बढ़ी। इसकी पूर्ति का साधन मानचित्र ही हो सकता था। इस कारण सर्वेक्षण में इतनी नई-नई खोजें हुई कि उनके आधार पर सर्वेक्षणक्रिया ही दो प्रमुख वर्गों में बँट गई :
(1) भूगणितीय सर्वेक्षण (geodetic surveying)
(2) पट्ट सर्वेक्षण (Plane surveying)
इस वर्गीकरण का मुख्य आधार पृथ्वी का आकार है। जिस सर्वेक्षण में पृथ्वी के आकार को गोलाभ (spheroid) मानकर, उसकी सतह पर लिए गए नापों का प्रयोग करने से पहले पृथ्वी की वक्रता के लिए शोधन करते हैं, उसे भूगणितीय सर्वेक्षण कहते हैं। यह कठिन प्रक्रिया होती है। मगर पृथ्वी की गोल या वक्र सतह पर नापी दूरियाँ यदि अधिक लंबी न हों, तो उन्हें वक्र न मानकर ऋजु (सीधा) ही मान लिया जाए, तो कोई विशेष त्रुटि नहीं होगी। उदाहरणार्थ, पृथ्वी की वक्र सतह पर 11.5 मील लंबी रेखा नापने पर उसमें पृथ्वी के कारण केवल 0.05 फुट की त्रुटि होगी। इसी प्रकार पृथ्वी की सतह पर किन्हीं भी तीन बिंदुओं द्वारा 75 वर्ग मील क्षेत्रफल के त्रिभुज को समतल सतह पर सीधी रेखाओं द्वारा प्रदर्शित किया जाए, तो उसके कोणों के योग और उसी त्रिभुज की वक्र सतह पर बने कोणों के योग में केवल एक सेकंड का अंतर होगा। इस कारण यदि छोटे-छोटे क्षेत्रों के नक्शे तैयार किए जाएँ, तो पृथ्वी की सतह पर ली गई नाप को सीधी रेखाओं में सतल पर प्रदर्शित करने से कोई खटकनेवाली गलती नहीं होगी। इसलिए पृथ्वी के छोटे क्षेत्र को समतल मानकर, उस पर ली गई नापों को बिना वक्रता के शोधन के किसी पैमाने पर समतल कागज पर अंकित कर दिया जाता है। इस प्रकार के सर्वेक्षण को पट्ट सर्वेक्षण कहते हैं।
सर्वेक्षण को भिन्न-भिन्न आधारों के अनुसार अधोलिखित प्रकार से वर्गीकृत किया जाता हैं-
सर्वेक्षण के आधारभूत सिद्धान्त
विस्तृत लेख सर्वेक्षण के आधारभूत सिद्धान्त देखें।
सर्वेक्षण के आधारभूत सिद्धान्त बड़े ही सरल हैं। पृथ्वी की सतह पर बड़ी सरलता से दो ऐसे बिंदु चुने जा सकते हैं जो एक दूसरे की स्थिति से देखें जा सकें और उनके बीच की दूरी नापी जा सके। इन्हें किसी भी वांछित पैमाने पर कागज पर ऐसे लगाया जा सकता है कि उनके निकटवर्ती क्षेत्र का सर्वेक्षण कागज पर समा सके। इसके बाद इन दो बिंदुओं से किसी भी तीसरे बिंदु की दूरी नापकर उसी पैमाने से कागज पर उसकी सापेक्ष स्थिति अंकित कर सकते हैं। इस प्रकार अंकित किन्हीं भी दो बिंदुओं से किसी तीसरे अज्ञात बिंदु की दूरी निकालकर तथा क्रमानुगत अंकित करके, पूरे क्षेत्र का मानचित्र बनाया जा सकता है।
दूसरे शब्दों में, सर्वेक्षण की विधि, त्रिभुज की रचना है। ऊपर तो त्रिभुज की एक ही रचना का उल्लेख किया गया है, जिसमें त्रिभुज की तीनों भुजाओं की लंबाइयाँ ज्ञात है। त्रिभुज की अन्य रचना विधियाँ भी सर्वेक्षण में प्रयुक्त होती हैं।
सर्वेक्षण विधियाँ
ठीक भौगोलिक स्थिति में भू आकृति के रूपांकन के लिये मानचित्र के क्षेत्र के अंदर ऐसे प्रमुख नियंत्रण बिंदुओं के जाल के प्रथम आवश्यकता है जिनके ग्रीनविच के सापेक्ष सही सही अक्षांश और देशांतर अथवा औसत समुद्रतल से ऊँचाई ज्ञात हो। महान्‌ त्रिकोणमितीय सर्वेक्षण ने भारत के अधिकांश मानचित्रों के निर्माण में यह कर लिया है। सार रूप में यह चौरस भूमि पर इन्वार (invar) धातु के तार या फीते से सावधानी से नापी हुई लगभग 10 मील लंबी जमीन होती है जिसे 'आधार' कहते हैं।
आधार की स्थापना के बाद उसपर एक के बाद एक उपयुक्त भुजा और कोण के त्रिभुजों की माला रची जाती है। त्रिभुजों के कोणों का निरीक्षण कर भुजा तथा बिंदुओं के नियामकों की गणना कर ली जाती है। इसे त्रिकोणीय सर्वेक्षण कहते हैं। त्रिभुजों का जाल सर्वेक्षण में सर्वत्र फैला होता है। मुख्य उपकरण काच चाप थियोडोलाइट है जिसमें ऊर्ध्वाधर तथा क्षैतिज कोणों को चाप के एक सेकंड अंश या इससे भी कम तक सही पढ़ने की क्षमता होती है। ये बिंदु काफी दूर दूर होते हैं। अत: विस्तृत सर्वेक्षण संभव नहीं। इसके लिए यह आवश्यक है कि महान्‌ त्रिकोणमितीय सर्वेक्षण के बड़े त्रिभुजों को तोड़कर छोटे छोटे त्रिभुजों का जाल बनाकर सारी जमीन को कुछ मील के अंतर पर स्थित बिंदुओं की माला में परिणत कर दिया जाए।
पटल चित्रण (Plane tabling)
इच्छित पैमाने पर प्रक्षेप बनाया जाता है। प्रक्षेप में नियंत्रण बिंदु अंकित किए जाते हैं। इन बिंदुओं से प्रतिच्छेदन और स्थिति निर्धारण (inter secting and resecting) द्वारा पटलचित्रण और दृष्टिपट्टी की सहायता से विस्तृत सर्वेक्षण किया जाता है। इसे पटल चित्रण कहते हैं। भारतीय प्रवणतामापी (clinometers) नामक यंत्र से अतिरिक्त ऊँचाई निश्चित की जाती है। ऊँचाई से निश्चित ऊर्ध्वाधर अंतराल पर तलरेखा तक जिसे समोच्च रेखा कहते हैं, खींचे जा सकते हैं, जो भूमि की धराकृति अच्छी तरह प्रदर्शित करते हैं।
हवाई सर्वेक्षण
गत 30 वर्षो में सर्वेक्षण के क्षेत्र में प्रविष्ट, अत्यंत प्रभावकारी विधि हवाई फोटोग्राफ की विधि है। सैनिक और असैनिक उपयोगिता की दृष्टि से हवाई फोटोग्राफी का महत्व प्रथम विश्वयुद्ध काल में ही अनुभव किया जाने लगा था तथा सर्वेक्षण और मानचित्र निर्माणकार्य में इसका उपयोग सर्वप्रथम 1916 ई. में इंग्लैंड में ऑर्डनांस सर्वे की युद्धोत्तरकालीन योजना में हुआ। तब से यूरोपीय देशों तथा उत्तरी अमरीका में इस दिशा में आश्चर्यजनक प्रगति हुई। अब तो हवाई फोटोग्राफी या फोटोग्राफी द्वारा सर्वेक्षण एक अनूठी वैज्ञानिक प्रविधि है। हवाई फोटोग्राफ द्वारा सर्वेक्षण की दो विधियाँ हैं : लेखाचित्रीय और यांत्रिकी।
लेखाचित्रीय विधि
भारत में लेखाचित्रीय विधि का कुछ वर्षों से अत्याधिक उपयोग हो रहा है और जहाँ तक स्थलाकृतीय मानचित्र अंकन का प्रश्न है, यह विधि लगभग पूर्णता प्राप्त कर चुकी है। इसका आधारभूत सिद्धांत यह है वास्तविक ऊर्ध्वाधर हवाई फोटोग्राफ में विकिरण रेखाएँ, जो फोटोग्राफ में थल बिंदु तक फैली होती हैं, यथार्थ और स्थिर कोण बनाती हैं। आकृतियों का उच्चता विस्थापन (height displacements) मानचित्र के समतल में दृष्टि बिंदु से ठीक नीचे स्थित एक बिंदु से (जिसे अवलंब बिंदु (Plumb line) कहते हैं और जो व्यवहार में वास्तविक ऊर्ध्वाधर फोटो (true vertical photograph) का केंद्र माना जाता है) अरीय होते हैं जिससे विवरण, मानचित्र समतल के बाहर उसकी ऊचाई और अवलंब बिंदु से दूरी के ठीक अनुपात में वास्तविक मानचित्र स्थिति से विस्थापित हो जाता है। अभीष्ट शक्ल फोटो प्राप्त कर लेने के बाद त्रिकोणकरण द्वारा के ठीक अनुपात में वास्तविक मानचित्र स्थिति से विस्थापित हो जाता है। अभीष्ट शक्ल फोटो प्राप्त कर लेने के बाद त्रिकोणकरण द्वारा निश्चित निंयत्रण बिंदुओं की सहायता और फोटो के अरीय गुण का उपयोग कर प्रक्षिप्त पत्रों पर, जिनका जिक्र हो चुका है, ठीक भौगोलिक स्थिति में फोटो के केंद्र अंकित किए जाते हैं। प्रत्येक फोटो के अरीय गुण का उपयोग कर विविध विवरणों का प्रतिच्छेदन उनकी सही स्थिति निश्चित की जाती है। लेखाचित्रीय विधि की सबसे बड़ी समस्या फोटो से परिशुद्ध उच्चता ज्ञात करना है। इस कठिनाई के कारण प्राय: भूमि सर्वेक्षण विधियों में पूरक उच्चता नियंत्रण का घना जाल बनाया जाता है। इस मार्गदर्शक उच्चताओं की सहायता से त्रिविमदर्शी (stereoscope) के नीचे रखकर फोटो पर समोच्च रेखाएँ खींचकर उन्हें मानचित्र पत्र पर लगा दिया जाता है।
अतीत के चलचित्र
अतीत के चलचित्र महादेवी वर्मा द्वारा रचित एक रेखाचित्र है। इसमें लेखिका हमारा परिचय रामा, भाभी, बिन्दा, सबिया, बिट्टो, बालिका माँ, घीसा, अभागी स्त्री, अलोपी, बबलू तथा अलोपा इन ग्यारह चरित्रों से करवाती हैं। सभी रेखा-चित्रों को उन्होंने अपने जीवन से ही लिया है, इसीलिए इनमें उनके अपने जीवन की विविध घटनाओं तथा चरित्र के विभिन्न पहलुओं का प्रत्यारोपण अनायास ही हुआ है। उन्होंने अनुभूत सत्यों को जस-का-तस अंकित किया है।
महादेवी के रेखाचित्रों की यह विशेषता भी है कि उनमें चरित्र चित्रण का तत्त्व प्रमुख रहा है और कथ्य उसी का एक हिस्सा मात्र है। इनमें गंभीर लोक दर्शन का उद्घाटन होता चलता है, जो हमारे जीवन की सांस्कृतिक धारा की ओर इंगित करता है। 'अतीत के चल-चित्र' में सेवक 'रामा' की वात्सल्यपूर्ण सेवा, भंगिन 'सबिया' का पति-परायणता और सहनशीलता, 'घीसा' की निश्छल गुरुभक्ति, साग-भाजी बेचने वाले अंधे 'अलोपी' का सरल व्यक्तित्व, कुम्हार 'बदलू' व 'रधिया' का सरल दांपत्य प्रेम तथा पहाड़ की रमणी 'लछमा' का महादेवी के प्रति अनुपम प्रेम, यह सब प्रसंग महादेवी के चित्रण की अकूत क्षमता का परिचय देते हैं। -
पदमंजरी
पदमंजरी काशिकावृत्ति का भाष्य है। इसके रचयिता हरदत्त हैं जिन्होंने आपदस्तम्ब के धर्मसूत्र का भी भाष्य लिखा है। यह ग्यारहवीं शताब्दी की रचना है। इसका प्रकाशन बनारस से हुआ था ।
हुसैन जिलुर रहमान
हुसैन जिलुर रहमान बांग्लादेश के नव निर्वाचित राष्ट्रपति हैं।
पचार, बागेश्वर
पचार (Pachar) भारत के उत्तराखण्ड राज्य के बागेश्वर ज़िले में स्थित एक गाँव है। यह बागेश्वर शहर से ४५ किमी दूर है।
सहायक अभिनेता
सहायक अभिनेता एक ऐसा अभिनेता होता है जो किसी नाटक या फिल्म में प्रमुख अभिनेता (अभिनेताओं) के नीचे या साथ की भूमिका निभाता है। इस कार्य की महत्वपूर्ण प्रकृति को देखते हुए, थिएटर और फिल्म उद्योग सर्वश्रेष्ठ सहायक अभिनेताओं और अभिनेत्रियों को अलग-अलग पुरस्कार देते हैं।
सरिय्या उमर इब्न अल-ख़त्ताब
सरिय्या हज़रत उमर इब्न अल-ख़त्ताब रज़ि० या सरिय्या तुर्बा (अंग्रेज़ी: Expedition of Umar ibn al-Khattab) यह इस्लामी सैन्य अभियान जुलाई 628 औरा इस्लामी कैलेंडर वर्ष 7 हिजरी के तीसरे महीने में हुआ था। पैग़म्बर मुहम्मद के आदेश पर साथी (सहाबा) हजरत उमर इब्न अल-ख़त्ताब को तुर्बाह और हवाज़िन में जनजातियों की एक शाखा के खिलाफ भेजा गया था। विरोधियों को हमले की खबर मिल गई और वे अपनी जान बचाकर भाग गए।
पृष्ठभूमि
इस्लाम के विद्वान सफिउर्रहमान मुबारकपुरी लिखते हैं कि सरिय्या तुर्बा (शअबान सन्‌ 07 हि०) यह सरिय्या हजरत उमर बिन ख़त्ताब रजि० के नेतृत्व में रवाना किया गया। उन के साथ तीस आदमी थे जो रात में सफर करते और दिन में रूपोश (छिपे) रहते थे लेकिन बनू हवाजिन को पता चल गया और वह निकल भागे। हजरत उमर रजि० उनके इलाके में पहुंचे तो कोई भी न मिला और वह मदीना पलट आये।
सराया और ग़ज़वात
इस्लामी शब्दावली में अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह(सरिय्या) या सिरया कहते हैं, इसका बहुवचन सराया है।
नसीरपुर नारोली, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
रिकॉम्बिनेंट क्लॉटिंग फैक्टर
रिकॉम्बिनेंट क्लॉटिंग फैक्टर डीएनए से प्राप्त एक पदार्थ है जिसके कारण हीमोफीलिया के उपचार को एक नई राह मिली है। इस क्लॉटिंग फैक्टर को प्राप्त करने में मानव या अन्य किसी प्राणी के रक्त का प्रयोग नहीं किया जाता है। इस तरह संक्रमण का खतरा बिलकुल नहीं होता। रिकॉम्बिनेंट क्लॉटिंग फैक्टर में वायरस होने की संभावना भी नहीं है। अमेरिका और ब्रिटेन के प्रतिष्ठित चिकित्सा संस्थानों ने हीमोफीलिया ग्रस्त मरीजों के लिए रिकॉम्बिनेंट फैक्टर-८ की सिफारिश, रिप्लेसमेंट थेरैपी के पहले विकल्प के तौर पर की है। रिकॉम्बिनेंट क्लॉटिंग फैक्टर रक्त में मौजूद प्राकृतिक क्लॉटिंग फैक्टर्स की तरह ही काम करते है।
शाण्डिल्य
शाण्डिल्य शांडिल्य एक सर्वश्रेष्ठ ब्राह्मण गोत्र है, ये वेदों में श्रेष्ठ, तथा ऊँचकुलिन घराने के ब्राह्मण हैं। यह गोत्र, तप वैदिक ज्ञान परम्परा से ब्राह्मणों के तीन मुख्य ऊँचे गोत्रो (शांडिल्य, गौतम, गर्ग) में से एक है।
महाभारत अनुशासन पर्व के अनुसार युधिष्ठिर की सभा में विद्यमान ऋषियों में शाण्डिल्य का नाम भी है। ब्राह्मणों से ही इस संसार का अस्तित्व है अतः इस संसार के प्रारम्भ सतयुग से ही शाण्डिल्य ऋषि और अन्य ब्राह्मणों का अस्तित्व कायम है, अतः मान्यता यह भी है के सबसे पहले सतयुग में वेद-शास्त्र तथा शस्त्रों की शिक्षा भी ऋषि शाण्डिल्य तथा गार्गस्य ऋषि के आश्रम में ही प्रारम्भ हुई। शाण्डिल्य ऋषि त्रेतायुग में राजा दिलीप के राजपुरोहित बताए गए है, वहीं द्वापर में वे राजा नन्द के पुजारी हैं, एक समय में वे राजा त्रिशुंक के पुजारी थे तो दूसरे समय में वे महाभारत के नायक भीष्म पितामह तथा अपने ब्राह्मण भ्राता श्री परशुराम के साथ वार्तालाप करते हुए दिखाए गए हैंं। शांडिल्य महर्षि द्वारा असुरों राक्षसों से  तपस्या के समय विघ्न पहुंचाने से रोकने यह श्राप दिया कि ब्रजभूमि की इस पहाड़ी पर जो असुर दैत्य राक्षस आएगा वह पत्थर का बन जाएगा, उसी नंदगांव की पहाड़ी पर,  गोकुल में राक्षसों के उत्पातों से तंग आकर नंद बाबा सपरिवार कुटुंब के साथ ढाई वर्ष के भगवान श्रीकृष्ण के साथ आकर बस गए थे। महाभारत, श्रीमदभागवत
कलयुग के प्रारम्भ में महर्षि शाण्डिल्य ने जन्मेजय के पुत्र शतानीक के पुत्रेष्ठित यज्ञ को सम्पन्नकिया था। इसके साथ ही वस्तुतः शाण्डिल्य एक ऐतिहासिक ब्राह्मण ऋषि हैं लेकिन कालान्तर में उनके नाम से उपाधियां शुरू हुई है जैसे वशिष्ठ, विशवामित्र और व्यास नाम से उपाधियां उनके वंशावली में होती हैं। (महाभारत,  मनुस्मृति)
शाण्डिल्य गोत्र (पाण्डेय ,तिवारी, त्रिपाठी, मिश्रा, वंश और कालांतर से शर्मा, गोस्वामी उपनाम के) शाण्डिल्य ऋषि के बारह पुत्र बताए जाते हैं जो इन बारह गांवों से प्रभुत्व रखते हैं। पिण्डी, सोहगोरा, संरयाँ, श्रीजन, धतूरा, बगराइच, बलूआ, हलदी, झूडीयाँ, उनवलियाँ, लोनापार, कटियारी, लोनापार में लोनाखार, कानापार, छपरा भी समाहित है।
इन्हीं बारह गांव से आज चारो तरफ इनका विकास हुआ है, ये सरयूपारीण ब्राह्मण हैं। इनका गोत्र श्रीमुख शाण्डिल्य त्रि प्रवर है,श्री मुख शाण्डिल्य में घरानों का प्रचलन है जिसमें राम घराना ( राम वाचिक त्रिपाठी कालांतर से अपभ्रंश तिवारी, ग्राम पीढ़ी या पिण्डी, लाररोड स्टेशन), कृष्ण घराना, नाथ अतः विष्णु घराना, मणि घराना है, इन चारो का उदय पिण्डी देवरिया और सोहगोरा (सहगौरा के तिवारी) पीढ़ी और कालांतर से गोरखपुर से है जहाँ आज भी इन चारो का अस्तित्व कायम है। ये सभी गौत्र परम्परा से माध्यन्दिनी शाखा, वाम शिखा, शुक्ल यजुर्वेदी ब्राह्मण हैं।
शाण्डिल्य नामक आचार्य अन्य शास्त्रों में भी स्मृत हुए हैं। हेमाद्रि के लक्षणप्रकाश में शाण्डिल्य को आयुर्वेदाचार्य प्रवर्तक कहा गया है। विभिन्न व्याख्यान ग्रन्थों से पता चलता है कि इनके नाम से एक गृह्यसूत्र एवं एक स्मृतिग्रन्थ भी है। महर्षि शाण्डिल्य नाम गोत्रसूची में है, पुराणादि में शाण्डिल्य नाम से कथाएँ मिलती हैं। छांदोग्य और बृहदारण्यक उपनिषद् में शाण्डिल्य का प्रसंग है। पंचरात्र की परंपरा में शाण्डिल्य आचार्य प्रामाणिक पुरुष माने जाते हैं। शाण्डिल्यसंहिता प्रचलित है; शाण्डिल्य भक्तिसूत्र भी प्रचलित है। इसी प्रकार शाण्डिल्योपनिषद नाम का एक ग्रंथ भी है, जो कृष्ण अवतार के समय अर्थात 5124 कलियुग प्रारंभ अर्थात 5162 युधिष्ठिर सम्वत ( ईस्वी सं से 3140 वर्ष पहले या  उसके कुछ समय पूर्व का है)
युधिष्ठिर की सभा में विद्यमान ऋषियों में शाण्डिल्य का नाम है। राजा सुमंतु ने इनको प्रचुर दान दिया था, यह अनुश पर्व (137। 22) से जाना जाता है। अनुशासन 65.19 से जाना जाता है कि इसी ऋषि ने बैलगाड़ी के दान को श्रेष्ठ दान कहा था।
महर्षि कश्यप के पुत्र महर्षि असित इनके पुत्र महर्षि देवल जिन्होंने ने अग्नि से एक पुत्र को उत्पन्न किया अग्नि से उत्पन्न होने के कारण इनको शांडिल्य कहा गया इनके दो पुत्र थे श्रीमुख एवं गर्दभ मुख आज भारत के सभी राज्यों में इनके वंशज मौजूद हैं श्रीमुख शांडिल्य गोत्र के चार घराने हैं राम, मणि, कृष्ण और नाथ जो आगे के शांडिल्य गोत्रीय वंशजों में नाम के साथ लिखा जाता है। गर्दभ मुख शांडिल्य गोत्रीय मिश्रा और त्रिपाठी भी लिखते हैं।
महर्षि शाण्डिल्य नामक आचार्य अन्य शास्त्रों में भी स्मृत हुए हैं। हेमाद्रि के लक्षणप्रकाश में शाण्डिल्य को आयुर्वेदाचार्य प्रवर्तक कहा गया है। विभिन्न व्याख्यान ग्रंथों से पता चलता है कि इनके नाम से एक गृह्यसूत्र एवं एक स्मृतिग्रंथ भी था। शांडिल्य ऋषी की समाधि मंदिर भारत मे महाराष्ट्र राज्य मे पुणे नजदीक चाकण शहर मे चक्रेश्वर मंदीर के पास है रामायण कालखंड, 420000 वर्ष द्वापर  के पूर्व काल के समय यहां बडा आश्रम यहा था।
वुमेन विदआउट मैन
शहरमुश पर्सीपुर के उपन्यास पर आधारित फिल्म ‘वुमेन विदआउट मैन’ ईरान की फिल्म निर्देशिका निशात द्वारा निर्देशित की गई पहली फिल्म है। इसमें उन्होंने अपने देश ईरान की राजनीति को फिल्म का विषय बनाया है। यह फिल्म 1953 की ईरान की उन राजनीतिक स्थितियों को प्रदर्शित करती है, जिन्हें ब्रिटेन और अमेरिका ने अपने फायदे के लिए सृजित किया था और जिनकी वजह से ईरान की लोकतांत्रिक ढंग से निर्वाचित सरकार का स्थान राजशाही ने ले लिया था। इसके लिए निशात को इस साल विंसी फिल्म महोत्सव में प्रतिष्ठित सिल्वर पुरस्कार प्रदान किया गया। इस फिल्म पर ईरान में प्रतिबंध लगा दिया गया है।
सलारपुर गाँव, सूर्यगढा (लखीसराय)
सलारपुर सूर्यगढा, लखीसराय, बिहार स्थित एक गाँव है।
ऑस्ट्रेलिया क्रिकेट टीम का न्यूज़ीलैंड दौरा 1999-00
ऑस्ट्रेलिया की राष्ट्रीय क्रिकेट टीम ने फरवरी से अप्रैल 2000 तक न्यूजीलैंड का दौरा किया और न्यूजीलैंड की राष्ट्रीय क्रिकेट टीम के खिलाफ तीन मैचों की टेस्ट श्रृंखला खेली। ऑस्ट्रेलिया ने टेस्ट श्रृंखला 3-0 से जीती। न्यूजीलैंड की कप्तानी स्टीफन फ्लेमिंग और ऑस्ट्रेलिया ने स्टीव वॉ ने की। इसके अलावा, टीमों ने लिमिटेड ओवर इंटरनेशनल (एलओआई) की छह मैचों की श्रृंखला खेली, जिसे ऑस्ट्रेलिया ने 4-1 से जीता।
एक दिवसीय अंतर्राष्ट्रीय (वनडे)
ऑस्ट्रेलिया ने बैंक ऑफ़ न्यूजीलैंड सीरीज़ 4-1 से जीती, जिसमें कोई भी नतीजा नहीं निकला।
जिन्को बाइलोबा
जिन्को (गिंको बिलोबा ; चीनी और जापानी में 银杏, पिनयिन रोमनकृत: यिन जिंग हेपबर्न रोमनकृत ichō या जिन्नान), जिसकी अंग्रेज़ी वर्तनी gingko भी है, इसे एडिअंटम के आधार पर मेडेनहेयर ट्री के रूप में भी जाना जाता है, पेड़ की एक अनोखी प्रजाति है जिसका कोई नज़दीकी जीवित सम्बन्धी नहीं है। जिन्को को अपने स्वयं के ही वर्ग में वर्गीकृत किया गया है, जिसमें एकल वर्ग जिन्कोप्सिडा, जिन्कोएल्स, जिन्कोएशिया, जीनस जिन्को शामिल हैं और यह इस समूह के अन्दर एकमात्र विद्यमान प्रजाति है। यह जीवित जीवाश्म का एक सबसे अच्छा ज्ञात उदाहरण है, क्योंकि ''जी. बाइलोबा'' के अलावा अन्य जिन्कोएल्स प्लिओसीन के बाद से जीवाश्म रिकॉर्ड से ज्ञात नहीं हैं।
कई शताब्दियों तक यह माना गया कि यह पेड़ जंगलों में विलुप्त हो गया है, लेकिन अब यह ज्ञात है कि इसे पूर्वी चीन में झेजिआंग प्रांत में स्थित कम से कम दो छोटे क्षेत्रों में तिआन मु शान रिजर्व में उगाया जाता है। हालांकि, हाल के अध्ययन में इन क्षेत्रों के जिन्को पेड़ों के बीच उच्च आनुवंशिक एकरूपता के संकेत मिले हैं, जो इन आबादी के प्राकृतिक मूल के तर्क के खिलाफ हैं और सुझाते हैं कि इन क्षेत्रों में जिन्को पेड़ों को हो सकता है चीनी भिक्षुओं द्वारा 1,000 साल की एक अवधि के दौरान लगाया और संरक्षित किया गया हो। देशी जिन्को आबादी अभी भी मौजूद है या नहीं यह अभी तक स्पष्ट रूप से प्रदर्शित नहीं हुआ है।
हीमोफीलिया
पैतृक रक्तस्राव या हीमोफिलिया (Haemophilia) एक आनुवांशिक (hereditary) विकार है जो आमतौर पर पुरुषों को होती है और औरतों द्वारा फैलती (transmit) है।
जिन्को बाइलोबा
पेड़ों के अन्य समूहों से जिन्को का संबंध अनिश्चित बना हुआ है। इसे अनिश्चित रूप से स्पर्माटोफाइटा और पिनोफाइटा विभागों में रखा जाता है, लेकिन कोई आम सहमति तक अभी नहीं पहुंचा गया है। चूंकि जिन्को बीज एक अंडाशय की दीवार से सुरक्षित नहीं होते हैं, इसे आकृति विज्ञान के हिसाब से एक जिम्नोस्पर्म माना जा सकता है। मादा जिन्को पेड़ द्वारा उत्पादित खूबानी सदृश संरचना, तकनीकी रूप से फल नहीं है, बल्कि बीज हैं जिनमे एक खोल होता है जो एक नरम और मांसल हिस्से (सरकोतेस्टा) और एक कठोर हिस्से (क्लेरोटेस्ता) से बना होता है।
हीमोफीलिया
हीमोफीलिया आनुवंशिक रोग है जिसमें शरीर के बाहर बहता हुआ रक्त जमता नहीं है। इसके कारण चोट या दुर्घटना में यह जानलेवा साबित होती है क्योंकि रक्त का बहना जल्द ही बंद नहीं होता। विशेषज्ञों के अनुसार इस रोग का कारण एक रक्त प्रोटीन की कमी होती है, जिसे 'क्लॉटिंग फैक्टर' कहा जाता है। इस फैक्टर की विशेषता यह है कि यह बहते हुए रक्त के थक्के जमाकर उसका बहना रोकता है।
इस रोग से पीड़ित रोगियों की संख्या भारत में कम है। इस रोग में रोगी के शरीर के किसी भाग में जरा सी चोट लग जाने पर बहुत अधिक मात्रा में खून का निकलना आरंभ हो जाता है। इससे रोगी की मृत्यु भी हो सकती है।
जिन्को बाइलोबा
विवरण
जिन्को बहुत बड़े पेड़ होते हैं, जो सामान्य रूप से 20-35 मी. (66-115 फीट) की ऊंचाई को छूते हैं, जहां चीन में कुछ नमूने 50 मी. (164 फीट) से भी अधिक लम्बे हैं। इस पेड़ का एक कोणीय मुकुट होता है और लंबी, कुछ हद तक टेढ़ी-मेढ़ी शाखाएं होती हैं और इसकी जड़ें आम तौर पर गहरी होती हैं और हवा और हिम क्षति का मुक़ाबला करती है। युवा पेड़ अक्सर लंबे और पतले होते हैं और उनकी शाखाएं विरल रूप से फैली होती हैं; पेड़ की उम्र बढ़ने के साथ उसका मुकुट फैलता जाता है। शरद ऋतु के दौरान, पत्तियां चमकीले पीले रंग की हो जाती हैं और फिर गिर जाती हैं, कभी-कभी थोड़े ही समय में (1-15 दिन)। रोग के खिलाफ प्रतिरोध, कीट-प्रतिरोधी लकड़ी और वायवीय जड़ों और अंकुरों का संयुक्त गुण जिन्को को दीर्घजीवी बनाता है, जहां कुछ नमूनों के 2,500 वर्ष से भी अधिक प्राचीन होने का दावा किया गया है।
हीमोफीलिया
पीड़ित रोगियों से पूछताछ करने पर बहुधा पता चलता है कि इस प्रकार की बीमारी घर के अन्य पुरुषों को भी होती है। इस प्रकार यह बीमारी पीढ़ियों तक चलती रहती है।
जिन्को बाइलोबा
विवरण
जिन्को अपेक्षाकृत एक छाया-असहिष्णु प्रजाति है जो (कम से कम खेती में) ऐसे वातावरण में सर्वोत्तम रूप से पनपती है जो अच्छी तरह से जल से सिंचित है और जिसमें अच्छी तरह से जल की निकासी व्यवस्था है। इन प्रजातियों में अशांत साइटों के लिए प्राथमिकता नज़र आती है; तिआन मु शान पर "अर्द्ध-जंगली" स्थानों में कई पेड़ों को धारा के किनारे, पथरीली ढलानों और चट्टानी छोरों पर पाया गया। तदनुसार, जिन्को, वनस्पति विकास के लिए एक विलक्षण क्षमता रखता है। यह गड़बड़ियों जैसे मिट्टी कटाव की प्रतिक्रियास्वरूप, तने (लेनोट्यूबर्स, या बेसल ची ची) के आधार के निकट सन्निहित कलियों से अंकुरण में सक्षम है। पुराने पेड़ भी गड़बड़ी जैसे मुकुट क्षति के जवाब में विशाल शाखाओं के निचले हिस्से में वायवीय जड़ों (ची ची) के उत्पादन में सक्षम हैं; ये जड़ें मिट्टी के संपर्क में आने पर क्लोन आधारित सफल प्रजनन को फलित कर सकती हैं। ये रणनीतियां जिन्को की दृढ़ता में स्पष्ट रूप से महत्वपूर्ण हैं; तिआन मु शान में बचे हुए "अर्द्ध जंगली" स्थानों के एक सर्वेक्षण में, सर्वेक्षण किए गए 40% जिन्को नमूने बहु-शाखा वाले थे और कुछ ही पौधे मौजूद थे।
हीमोफीलिया
यह बीमारी रक्त में थ्राम्बोप्लास्टिन (Thromboplastin) नामक पदार्थ की कमी से होती है। थ्राम्बोप्लास्टिक में खून को शीघ्र थक्का कर देने की क्षमता होती है। खून में इसके न होने से खून का बहना बंद नहीं होता है।
बड गाँव, सोमेश्वर तहसील
बड गाँव, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
हीमोफीलिया
लक्षण
इस बीमारी के लक्षण हैं : शरीर में नीले नीले निशानों का बनना, नाक से खून का बहना, आँख के अंदर खून का निकलना तथा जोड़ों (joints) की सूजन इत्यादि।
जाँच करने पर पता चला कि इस रोग में खून के थक्का होने का समय (clotting time) बढ़ जाता है।
जिन्को बाइलोबा
तना
जिन्को की शाखाओं की लम्बाई अंकुर निकलने से बढ़ती रहती है जिसमें एक निश्चित अंतराल पर पत्तियों का विकास होता है, जैसा कि अधिकांश पेड़ों पर देखा जाता है। इन पत्तियों की धुरी से, दूसरे वर्ष की बढ़ोतरी में "गांठ अंकुर" (लघु अंकुर के रूप में भी ज्ञात) का विकास होता है। लघु अंकुर में बहुत छोटी पर्ण-ग्रंथि होती है (इसलिए हो सकता है कि वे कई सालों में एक या दो सेंटीमीटर ही विकास करें) और उनकी पत्तियां आम तौर पर गैर-पिंडक हों. वे छोटी और खुरदरी होती हैं और प्रथम वर्ष की बढ़ोतरी को छोड़कर वे शाखाओं पर नियमित रूप से व्यवस्थित होती हैं। लघु पर्ण-ग्रंथि के कारण, ऐसा प्रतीत होता है कि पत्तियां छोटे अंकुरों की नोक पर गुच्छेदार रूप में हैं और प्रजनन संरचनाएं केवल उन्ही के ऊपर बनती हैं (नीचे चित्र देखें - बीज और पत्तियां, लघु अंकुरों पर दिखाई दे रही हैं)। जिन्को में और उन अन्य पौधों में जो उन्हें रखते हैं, लघु अंकुर, मुकुट के पुराने हिस्सों में नई पत्तियों के गठन की अनुमति देता है। कई वर्षों के बाद, एक लघु अंकुर एक लम्बे (साधारण) अंकुर में बदल सकता है या इसका उल्टा भी हो सकता है।
हीमोफीलिया
उपचार
बार-बार रुधिर-आधान (repeated blood transfusion) देते रहना अच्छा होता है।
जिन्को बाइलोबा
पत्तियां
बीज पौधों के बीच पत्तियां अद्वितीय हैं, जो पंखे के आकार की हैं जहां नसें, पत्ते के ब्लेड में बाहर तक गई हैं, जो कभी-कभी बंट (विभाजित) जाती हैं, लेकिन कभी शाखा-मिलन करते हुए नेटवर्क नहीं बनाती. दो नसें, आधार पर पत्ते के ब्लेड में प्रवेश करती हैं और दो भागों में फ़ैल जाती हैं; इसे डाइकोटोमस वेनैशन के रूप में जाना जाता है। पत्तियां आम तौर पर 5-10 सें.मी. (2-4 इंच) की होती हैं, लेकिन कभी-कभी वे 15 सें.मी. (6 इंच) तक लम्बी होती हैं। पुराना लोकप्रिय नाम "मेडेनहेयर ट्री" इसलिए पड़ा क्योंकि इसकी पत्तियां, मेडेनहेयर फ़र्न ऐडीएन्टम कैपिलस-वेनेरिस के कुछ कर्णपल्लवों से मिलती-जुलती हैं।
हीमोफीलिया
उपचार
अत्याधिक रक्तस्राव में 100 घन सेंटीमीटर का रुधिर-आधान प्रति 8 घंटे के अंतर पर दिया जाता है। रुधिर आधान का प्रभाव कुछ घंटों तक ही रहता है, कई दिनों तक नहीं रहता। जब तक रक्तस्त्राव पूर्ण रूप से बंद न हो जाय, अथवा नियंत्रण में न आ जाय, रुधिर - आधान क्रिया को आवश्यकता न हो तब भी 100 से 180 घन सेंटीमीटर नूतन प्लाज्मा अथवा हिमतुल्य शीतल प्लाज़्‌मा दिया जाता है, क्योंकि इसमें पैत्रिक रक्तस्त्राव के सभी विपरीत गुणों का समावेश रहता है। रक्त के थक्का बन जाने के समय में कमी हो जाती है, अथवा वह प्राकृतिक थक्का बनने में लगनेवाली समय के समान हो जाता है।
जिन्को बाइलोबा
पत्तियां
लंबे अंकुरों वाली पत्तियां आम तौर पर दांतेदार या खंडदार होती हैं, लेकिन केवल बाहरी सतह से नसों के बीच. वे दोनों जगहों पर पनपती हैं, एक अधिक तेज़ी से बढ़ती शाखा की नोक पर, जहां वे थोड़ी-थोड़ी दूर पर एक-एक कर के होती हैं और दूसरा छोटे, ठूंठदार गांठ अंकुरों पर, जहां वे नोक पर गुच्छे में होती हैं।
हीमोफीलिया
उपचार
रक्त के प्लाज़्‌मा का उसके अंशों में पृथक्करण करने पर अंत:शिरा के प्रयोग के लिये मनुष्य के फ्राइब्रिनोजन गुण के होते हुए एक और लाभ यह है कि यह सामग्री कम मात्रा में सुगमता से दी जा सकती है।
बाह्य रक्तस्त्राव में स्थानिक उपचार के लिये थ्रांबिन चूर्ण महत्व का है। रसेल वाइपर सर्प के विष की 1 मात्रा 1,000 गुने द्रव में और फ्राइब्रिन झाग भी अति लाभदायक सिद्ध हुई है। सूक्ष्म रक्तस्त्राव स्थानिक दबाव डालकर ही अविलंब रोका जा सकता है और रक्तस्त्राव स्थानिक दबाव डालकर ही अविलंब रोका जा सकता है और रक्तस्त्राव रोकने के अन्य साधनों, जैसे ऊतक अर्क, रक्त सीरम, ऑक्ज़ैलिक अम्ल अथवा अंतर्शिरा में कोआगुलिन (coaguli) कुछ उपचारो में लाभदायक है, विशेषकर जब शल्यचिकित्सा अथवा दंतशल्य आवश्यक हो। रोगी को प्राथमिक रुधिर - आधान देना और तत्पश्चात्‌ बार बार रुधिर आधान देना लाभदायक होगा जब तक शल्याघात पूर्ण रूप से दूर न हो जाय।
जिन्को बाइलोबा
प्रजनन
जिन्को, भिन्न लिंगों के साथ डायोसिअस हैं, जहां कुछ पेड़ मादा हैं और अन्य नर हैं। नर पौधे स्पोरोफिल वाले पराग शंकु का उत्पादन करते हैं जिसमें से प्रत्येक में दो माइक्रोस्पोरान्गिया होता है जो एक केंद्रीय अक्ष के इर्द-गिर्द व्यवस्थित होता है।
हीमोफीलिया
पुनर्स्थापना चिकित्सा
पुनर्स्थापना चिकित्सा या 'रिप्लेसमेंट थेरैपी' हीमोफीलिया का सबसे महत्वपूर्ण इलाज है। इसके अंतर्गत उन क्लॉटिंग फैक्टर्स को पुनस्थापित या रिप्लेस किया जाता है जो या तो कम हैं या बिल्कुल नहीं हैं। ये फैक्टर रोगी को नियमित रूप से दिए जाते हैं। क्लॉटिंग फैक्टर विभिन्न माध्यमों से प्राप्त किए जा सकते हैं। बढ़ते कंसन्ट्रेशन व शुद्धता के हिसाब से ये माध्यम है: सम्पूर्ण रक्त, प्लाज्मा, क्रायोप्रिसिपिटेट और फैक्टर कंसन्ट्रेट।
रिकॉम्बिनेंट क्लॉटिंग फैक्टर
हीमोफीलिया के उपचार में एक आम दिक्कत आती है और वह है प्लाज्मा से प्राप्त उत्पादों की कमी। वर्तमान समय में दुनिया भर के डॉक्टरों के सामने इस कमी की वजह से हीमोफीलिया का इलाज करने में मुश्किलें आ रही है, पर डीएनए से निकाले गए नए रिकॉम्बिनेंट क्लॉटिंग फैक्टर की वजह से हीमोफीलिया के उपचार को एक नई राह मिली है। यह क्लॉटिंग फैक्टर मानव या प्राणी रक्त का प्रयोग किए बगैर बनता है। इस तरह इससे संक्रमण का खतरा भी नहीं रहता। रिकॉम्बिनेंट क्लॉटिंग फैक्टर में वायरस होने की संभावना नहीं है। अमेरिका और ब्रिटेन के प्रतिष्ठित चिकित्सा संस्थानों ने हीमोफीलिया ग्रस्त मरीजों के लिए रिकॉम्बिनेंट फैक्टर-8 की सिफारिश, रिप्लेसमेंट थेरैपी के पहले विकल्प के तौर पर की है। रिकॉम्बिनेंट क्लॉटिंग फैक्टर रक्त में मौजूद प्राकृतिक क्लॉटिंग फैक्टर्स की तरह ही काम करते हैं।
जिन्को बाइलोबा
प्रजनन
मादा पौधे शंकुओं को पैदा नहीं करते. बीजाणु एक डंठल के अंत में बनते हैं और परागण के बाद, एक या दोनों, बीज में विकसित होते हैं। बीज 1.5-2 सेमी लंबा होता है। इसकी मांसल बाहरी परत (सरकोटेस्टा) हलकी पीले-भूरे रंग, मुलायम और फल की तरह होती है। यह दिखने में आकर्षक होती है, लेकिन इसमें ब्यूटेनोइक एसिड होता है (ब्यूटिरिक एसिड के रूप में भी ज्ञात) और इसकी गंध बासी मक्खन की तरह होती है (जिसमें वैसे ही समान रसायन शामिल होते हैं) या गिरने पर मल की तरह. सरकोटेस्टा के नीचे कठोर क्लेरोटेस्टा है (जिसे सामान्य रूप से बीज के "खोल" के रूप में जाना जाता है) और एक काग़ज़ी इंडोटेस्टा, जहां केंद्र में न्युकीलस, मादा गैमिटोफाईट के इर्द-गिर्द रहता है।
जिन्को बीज का निषेचन गतिशील शुक्राणु के माध्यम से होता है, जैसा कि सिकड, फर्न, मोज़ेज़ और शैवाल में होता है। शुक्राणु बड़े होते हैं (करीब 250-300 माइक्रोमीटर) और सिकड के शुक्राणु के समान होते हैं, जो थोड़ा बड़े हैं। जिन्को के शुक्राणु को पहली बार 1896 में जापानी वनस्पतिशास्त्री सकुगोरो हिरासे द्वारा खोजा गया। शुक्राणु की एक जटिल बहु-स्तरित संरचना है, जो कि बेसल पिंड की एक सतत श्रृंखला है जो कई हज़ार कशाभों का आधार गठित करती है जिसकी गति वास्तव में एक सीलिया की तरह होती है। कशाभ/सीलिया उपकरण, शुक्राणु के शरीर को आगे खींचती है। शुक्राणु को आर्कीजोनिया तक के लिए केवल एक छोटी सी दूरी तय करनी होती है, जो वहां आम तौर पर दो या तीन होते हैं। दो शुक्राणु का उत्पादन होता है, जिनमें से एक सफलतापूर्वक बीजाणु का निषेचन करता है। हालांकि यह व्यापक रूप से माना जाता है कि जिन्को के बीज का निषेचन, शरद ऋतु के आरम्भ में उनके गिरने से बस पहले या बाद में होता है, भ्रूण आम तौर पर बीज में होते हैं, बस पेड़ से उनके गिरने से पहले या उसके बाद.
वितरण और वास
हालांकि जिन्को बाइलोबा और इस जीनस की अन्य प्रजातियां कभी दुनिया भर में व्यापक रूप से विद्यमान थीं, यह पेड़ वर्तमान में, केवल पूर्वी चीन में झेजिआंग प्रांत के उत्तर-पश्चिम में तिआनमु शान पर्वत के आरक्षित क्षेत्र के जंगलों में मिलता है, लेकिन वहां भी उसकी स्थिति स्वाभाविक रूप से पाई जाने वाली प्रजाति के रूप में संदिग्ध है। चीन के अन्य क्षेत्रों में इसकी काफी लम्बे समय से खेती की जाती रही है और देश के दक्षिणी भाग में यह आम रहा है। इसे उत्तरी अमेरिका में भी 200 सालों से अधिक समय तक आम तौर पर उगाया जाता रहा है, लेकिन उस समय के दौरान यह कभी महत्वपूर्ण रूप से देशीयकृत नहीं हो पाया।
जहां यह जंगलों में होता है वहां यह जल की अच्छी निकासी वाली अम्लीय लोएस मिट्टी (यानी, महीन, सिल्ट वाली मिट्टी) में पर्णपाती जंगलों और घाटियों में यहाँ-वहां पाया जाता है। जिस मिट्टी में यह पाया जाता है उसकी pH सीमा आम तौर पर 5 से 5.5 होती है।
वर्गीकरण और नामकरण
इस प्रजाति का आरंभिक वर्णन, वर्गीकरण के जनक लिनिअस द्वारा 1771 में किया गया, लैटिन के बिस 'दो' और लोबा 'खंडदार' से व्युत्पन्न यह विशिष्ट विशेषण बाइलोबा, पत्तों के आकार को संदर्भित करता है।
व्युत्पत्ति
इस पौधे के लिए प्राचीन चीनी नाम है 银果yínguǒ ('रजत फल')। आज सबसे सामान्य नाम हैं 白果 bái guǒ ('सफेद फल') और銀杏 yínxìng ('रजत खुबानी')। पूर्व नाम को वियतनामी में सीधे अपना लिया गया (bạch quả के रूप में)। बाद के नाम को जापानी में (ぎんなん "जिन्नान" के रूप में) और कोरियाई में (은행 "युनहेंग" के रूप में) अपनाया गया, जब स्वयं इस पेड़ को चीन की ओर से परिचित कराया गया।
प्रतीत होता है कि वैज्ञानिक नाम जिन्को, लोक व्युत्पत्ति के सदृश एक प्रक्रिया के कारण है। आम तौर पर चीनी अक्षरों के जापानी में एकाधिक उच्चारण होते हैं और जिन्नान के लिए इस्तेमाल 银杏 वर्णों को जिन्क्यो भी उच्चारित किया जा सकता है। इन्गेलबर्ट केम्प्फर, प्रथम पश्चिम-वासी था जिसने इस प्रजाति को 1960 में पहली बार देखा, उसने इस उच्चारण को अपने अमोनिटेट्स एक्सोटिके (1712) में लिखा; उसके y को गलत रूप से g पढ़ा गया और यह गलत वर्तनी बची रह गई।
जीवाश्म विज्ञान
जिन्को एक जीवित जीवाश्म है, जिसके जीवाश्म की पहचान पर्मियन के आधुनिक जिन्को से संबंधित होने के रूप में की गई है, जो 270 मिलियन वर्ष पुराने हैं। जिन्गोएल्स क्रम का सबसे विश्वसनीय पैतृक समूह तेरिडोस्पर्माटोफाईटा है, जिसे "सीड फ़र्न" के रूप में भी जाना जाता है, विशेष रूप से पेल्टास्पर्मेल्स क्रम. इस क्लैड के निकटतम जीवित सम्बन्धियों में हैं सिकड, जो मौजूदा ''जी. बाइलोबा के साथ गतिशील शुक्राणु की विशेषता को साझा करता है। जिन्को जीनस से जुड़े हुए पहले जीवाश्म, आरंभिक जुरासिक में दिखाई दिए और यह जीनस, मध्य जुरासिक और आरंभिक क्रीटेशस के दौरान सम्पूर्ण लौरेसिया में विविध रूपों में फ़ैल गया। क्रीटेशस के बढ़ने पर यह विविधता में कम होने लगा और पेलिओसीन तक, जिन्को अडिएंटोइड्स उत्तरी गोलार्ध में बचा हुआ एकमात्र जिन्को था, जबकि स्पष्ट रूप से एक अलग (और अल्प प्रलेखित) रूप दक्षिणी गोलार्ध में बचा रहा। प्लिओसीन के अंत में, जिन्को जीवाश्म, सभी जीवाश्म रिकॉर्ड से गायब हो गए सिवाय मध्य चीन के एक छोटे क्षेत्र में, जहां आधुनिक प्रजाति आज भी बची हुई है। इसमें संदेह है कि उत्तरी गोलार्ध की जिन्को की जीवाश्म प्रजातियों को विश्वसनीय रूप से पहचाना जा सकता है। इस जीनस के सदस्यों के बीच विकास की धीमी गति और आकृति विज्ञान की समानता को देखते हुए, हो सकता है उत्तरी गोलार्ध में सम्पूर्ण सेनोज़ोइक काल के दौरान केवल एक या दो प्रजाति मौजूद रही हो: वर्तमान की जी. बाइलोबा (जी. एडिएनटोइड्स सहित) और स्कॉटलैंड के पेलिओसीन से जी. गार्ड्नेरी''.
कम से कम आकृति विज्ञान के आधार पर, ''जी. गार्ड्नेरी'' और दक्षिणी गोलार्द्ध की प्रजातियां एकमात्र ज्ञात जुरासिक-पश्चात की जाती हैं जिन्हें स्पष्ट रूप से पहचाना जा सकता है। शेष या तो इकोटाइप हो सकती हैं या उपप्रजाति. निहितार्थ यह होगा कि ''जी. बाइलोबा'', एक बेहद विस्तृत सीमा में पनपा, इसमें एक उल्लेखनीय आनुवंशिक लचीलापन था और हालांकि आनुवंशिक रूप से विकास करते हुए इसने कभी अधिक स्पेशिएशन नहीं दिखाया. हालांकि यह असंभव लग सकता है कि एक प्रजाति कई लाख वर्षों तक एक सन्निहित इकाई के रूप में मौजूद रह सकती है, जिन्को के जीवन-इतिहास के कई मानक सटीक हैं। ये हैं: चरम दीर्घायु; मंद प्रजनन दर; (सीनोज़ोइक और बाद के समय में) एक विस्तृत, जाहिरा तौर पर सन्निहित, लेकिन लगातार संकुचित होता वितरण, जिसके साथ हो रहा था, जितना कि जीवाश्म रिकॉर्ड से प्रदर्शित किया जा सकता है, चरम पारिस्थितिक रूढ़िवाद (जलधारा के किनारे के अशांत वातावरण तक सीमितता)।
आधुनिक काल का ''जी. बाइलोबा ऐसे वातावरण में सर्वोत्तम रूप से बढ़ता है जहां जल की पर्याप्त मात्रा और बहाव होता है, और इसी तरह का जीवाश्म जिन्को भी समान वातावरण को पसंद करता है: जीवाश्म जिन्को बस्तियों के अधिकांश तलछट रिकॉर्ड संकेत देते हैं कि यह मुख्यतः अशांत वातावरण में धाराओं और तटबंधों के किनारे होता है। इसलिए, जिन्को'' एक "पारिस्थितिकी विरोधाभास" प्रदर्शित करता है क्योंकि जहां इसके अन्दर अशांत वातावरण में रहने के गुण मौजूद हैं (क्लोनल प्रजनन) वहीं इसके जीवन-इतिहास के कई अन्य गुण (मंद विकास, बड़े बीज आकार, प्रजनन परिपक्वता में विलम्ब) उन गुणों के विपरीत हैं जो उन आधुनिक पेड़ों में प्रदर्शित होते हैं जो अशांत माहौल में पनपते हैं।
इस जीनस की विकास दर की धीमी गति को देखते हुए, यह संभव है कि जिन्को, जलधारा के किनारे अशांत वातावरण में जीवित रहने के लिए एक प्री-एन्जियोस्पर्म रणनीति दर्शाता है। जिन्को, फूल वाले पौधों से पहले के काल में पनपा जब फ़र्न, सिकड और सिकडयोइड्स की जलधारा के किनारे के वातावरण में बहुलता थी और वे एक लघु, खुले झाड़दार की कैनोपी बनाते थे। जिन्को के बड़े बीज और "बोल्टिंग" की आदत - अपनी शाखाओं को फैलाने से पहले 10 मीटर की ऊंचाई तक बढ़ना - ऐसे पर्यावरण के लिए अनुकूल हो सकता है।  यह तथ्य कि जीनस  जिन्को में विविधता क्रीटेशस के दौरान कम हो गई (फर्न, सिकड और सिकडयोइड्स के साथ-साथ) ठीक उसी समय जब फूल के पौधों की वृद्धि हो रही थी, इस धारणा का समर्थन करता है कि हलचलों के प्रति बेहतर अनुकूलन वाले फूल के पौधों ने जिन्को और इसके सहयोगियों को विस्थापित कर दिया .
जिन्को का इस्तेमाल ऐसी पत्तियों वाले पौधों को वर्गीकृत करने के लिए किया गया है जिनमें प्रति खंड चार शिराएं होती हैं, जबकि बैएरा का इस्तेमाल प्रति खंड चार शिराओं से कम के लिए किया गया है। स्फेनोबैएरा का प्रयोग उन पौधों को वर्गीकृत करने के लिए किया गया है जिनकी पत्तियां मोटे तौर पर मेखाकार होती हैं जिनमें एक अलग ताने का अभाव होता है। ट्रीकोपिटिस की पहचान उसकी बहु-कांटेदार पत्तियों से होती है जिसमें बेलनाकार (चपटा नहीं) धागे की तरह परम विभाजन होते हैं; इसे एक सबसे आरंभिक जीवाश्म माना जाता है जिसे जिन्कोफाईटा से जोड़ा जाता है।
खेती और उपयोग
जिन्को की खेती चीन में लंबे समय से होती आ रही है; मंदिरों में लगाए गए कुछ पेड़ माना जाता है कि 1,500 साल पुराने हैं। यूरोपीय लोगों का इस पेड़ के साथ पहला परिचय 1690 में जापानी मंदिर के बागानों में हुआ, जहां इस पेड़ को जर्मन वनस्पतिशास्त्री केम्प्फर इन्गेलबेर्ट ने देखा. बौद्ध धर्म और कन्फ्यूशियसवाद में इसकी हैसियत के कारण इसे व्यापक रूप से कोरिया और जापान के कुछ हिस्सों में लगाया जाता है; दोनों ही क्षेत्रों में, कुछ स्वाभाविकता पनपी है, जहा जिन्को को प्राकृतिक वनों में बोआ जा रहा है।
कुछ क्षेत्रों में, जानबूझकर लगाए गए जिन्को, नर किस्म हैं जिन्हें बीज से उत्पन्न पौधों पर ग्राफ्ट किया गया है, क्योंकि नर पेड़, बदबूदार बीज का उत्पादन नहीं करेंगे। लोकप्रिय किस्म 'ऑटम गोल्ड' एक नर पेड़ का क्लोन है।
जिन्को, शहरी वातावरण के अनुकूल अच्छी तरह से ढल जाते हैं और प्रदूषण और सीमित मिट्टी वाले स्थानों को बर्दाश्त कर लेते हैं। वे शायद ही कभी रोग से पीड़ित होते हैं, शहरी वातावरण में भी और इन पर शायद ही कोई कीड़े हमला करते हैं। इस कारण से और उनकी सामान्य सुंदरता के लिए, जिन्को उत्कृष्ट शहरी और छायादार पेड़ हैं, जिन्हें व्यापक रूप से कई सड़कों के किनारे-किनारे लगाया जाता है।
पेन्जिंग और बोन्साई के रूप में भी जिन्को एक लोकप्रिय पसंद है; उन्हें कृत्रिम रूप से छोटा रखा जा सकता है और सदियों तक देख-भाल की जा सकती है। इसके अलावा, पेड़ों को बीज से उत्पन्न करना आसान है।
जिन्को की चरम दृढ़ता का उदाहरण हिरोशिमा, जापान में देखा जा सकता है जहां 1945 में हुए परमाणु बम विस्फोट के 1-2 किमी के बीच के दायरे में लगे छह पेड़ उन चंद जीवित वस्तुओं में से थे जो उस क्षेत्र में हुए विस्फोट में बचे रहे (फ़ोटो और विवरण)। जबकि उस क्षेत्र के लगभग सभी अन्य पौधे (और जानवर) नष्ट हो गए थे, जिन्को, हालांकि जल गए थे, बच गए और जल्द ही फिर से हरे हो गए। ये पेड़ आज भी जीवित हैं।
सिमोन पेग्ग
सिमोन पेग्ग (Simon Pegg) (जन्म सिमोन जॉन बकिंघम; १४ फ़रवरी १९७०) एक अंग्रेज़ अभिनेता, हास्य कलाकार, फ़िल्म निर्माता व निर्देशक है। उन्होंने स्टार ट्रेक में स्कॉटी की व मिशन: इम्पॉसिबल III और मिशन: इम्पॉसिबल - गोस्ट प्रोटोकॉल में बेंजी डन की भूमिका निभाई है। इसके साथ ही उन्होंने द एडवेंचर्स ऑफ़ टिनटिन में थोम्पसंस को आवाज़ दी है।
जिन्को बाइलोबा
खेती और उपयोग
जिन्को की पत्ती, जापानी चाय समारोह के उरासेन्के स्कूल की प्रतीक है। यह पेड़ चीन का राष्ट्रीय पेड़ है।
पाक उपयोग
बीज के अंदर अखरोट की तरह गैमेटोफाईट को एशिया में विशेष रूप से महत्व दिया जाता है और वे एक पारंपरिक चीनी खाद्य हैं। जिन्को के दानों को कोंगी में उपयोग किया जाता है और इन्हें अक्सर विशेष अवसरों पर परोसा जाता है जैसे विवाह और चीनी नव वर्ष (शाकाहारी व्यंजन के हिस्से के रूप में जिसे बुद्धाज़ डिलाईट कहा जाता है)। चीनी संस्कृति में, माना जाता है कि उनसे स्वास्थ्य लाभ होता है; कुछ लोग यह भी मानते हैं कि उनमें कामोत्तेजक गुण हैं। जापानी खानसामे, कुछ व्यंजनों में जिन्को के बीज (जिसे जिन्नान कहा जाता है) को मिलाते हैं जैसे चावनमुशी, और पकाए गए बीजों को अक्सर अन्य व्यंजनों के साथ खाया जाता है।
जब इसे बड़ी मात्रा में बच्चों द्वारा खाया जाता है (एक दिन में 5 बीज से अधिक) या लंबे समय तक खाया जाता है, तो बीज का कच्चा गैमेटोफाईट (मांस) MPN द्वारा विषाक्तता पैदा कर सकता है (4-मेथोक्सीपाइरीडोक्सिन)। अध्ययनों ने दर्शाया है कि MPN द्वारा उत्पन्न आक्षेप को पाइरीडोक्सिन द्वारा रोका या ख़तम किया जा सकता है।
कुछ लोग सरकोटेस्टा, बाहरी मांसल परत के अन्दर के रसायनों के प्रति संवेदनशील होते हैं। ऐसे लोगों को, जब वे बीज के उपभोग की तैयारी कर रहे होते हैं तो सावधानी बरतनी चाहिए और डिस्पोजेबल दस्ताने पहनने चाहिए। लक्षण हैं त्वचा की सूजन या ब्लिस्टर जो आइवी विष के संपर्क में आने से होने वाले असर के समान हैं। हालांकि, मांसल परत हटा दिए गए बीज प्रयोग के लिए पूरी तरह से सुरक्षित होते हैं।
औषधीय उपयोग
जिन्को की पत्तियों के रस में फ्लेवोनोइड ग्लाइकोसीड्स और टर्पीनोइड्स होता है (जिन्कोलाइड्स, बाईलोबालाइड्स) और इन्हें दावा उद्योग में इस्तेमाल किया गया है। जिन्को खुराक को आम तौर पर प्रति दिन 40-200 मिलीग्राम की सीमा में लिया जाता है। हाल ही में, सावधान से किए गए नैदानिक परीक्षण से पता चला है कि जिन्को, विक्षिप्तता के इलाज में अप्रभावी है या सामान्य लोगों में अल्जाइमर की शुरुआत को रोकने में बेअसर है।
कन्नेपल्लि, चेन्नूर‌ मण्डल
कन्नेपल्लि, चेन्नूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
जिन्को बाइलोबा
स्मृति में वृद्धि के लिए
2002 में, एक लंबे समय से प्रत्याशित प्रपत्र JAMA में प्रस्तुत हुआ (Journal of the American Medical Association) जिसका शीर्षक था "जिन्को फॉर मेमोरी इन्हांसमेंट: ए रैंडमाइज्ड कंट्रोल्ड ट्रायल." विलियम्स कॉलेज के इस अध्ययन ने, जिसे श्वाबे के बजाय नैशनल इंस्टीटयूट ऑफ़ एजिंग द्वारा प्रायोजित किया गया था, 60 साल से ऊपर के स्वस्थ स्वयंसेवकों पर जिन्को के सेवन के प्रभाव की जांच की. इस निष्कर्ष में, जो अब नैशनल इंस्टीटयूट ऑफ़ हेल्थ के ginko fact sheet में उद्धृत है, कहा गया है कि: "जब निर्माता के निर्देशों के अनुसार लिया जाता है तो जिन्को, स्मृति में या स्वस्थ संज्ञानात्मक तंत्र वाले वयस्कों में संबंधित संज्ञानात्मक क्रियाओं में कोई स्पष्ट लाभ प्रदान नहीं करता." ... घातक प्रतीत होते इस मूल्यांकन के प्रभाव को, लगभग उसी समय श्वाबे प्रायोजित एक अध्ययन ने और सुधारा जो एक कम प्रतिष्ठित जर्नल ह्यूमन साइकोफार्मेकोलोजी में प्रकाशित हुआ था। यह विरोधी अध्ययन, जिसे जैरी फालवेल के लिबर्टी विश्वविद्यालय में आयोजित किया गया था, JAMA द्वारा अस्वीकार कर दिया गया और यह एक बहुत ही अलग - अगर बिल्कुल व्यापक नहीं - निष्कर्ष पर पहुंचा: इस बात का समर्थन करने के लिए पर्याप्त सबूत हैं कि "जिन्को बाइलोबा EGb 761 में संज्ञानात्मक रूप से पुष्ट वयस्कों, 60 वर्षीय उम्र और ऊपर के व्यक्तियों की तंत्रिकामनोवैज्ञानिक/स्मृति प्रक्रियाओं के वर्धन की संभावित प्रभावकारिता है।"
मनोभ्रंश में
जिन्को को, चूहों में देखे गए बिक्री-पूर्व सकारात्मक परिणामों के आधार पर अल्जाइमर रोग के इलाज के लिए प्रस्तावित किया गया है। हालांकि, 2008 में JAMA में प्रकाशित एक आकस्मिक नियंत्रित नैदानिक परीक्षण ने इसे मनुष्यों में मनोभ्रंश के उपचार में अप्रभावी पाया। 2009 में JAMA में प्रकाशित एक दूसरे आकस्मिक नियंत्रित परीक्षण ने इसी प्रकार पाया कि पागलपन या संज्ञानात्मक गिरावट को रोकने में जिन्को लाभदायक नहीं है।
अन्य लक्षणों में
विविध अनुसंधानों के परस्पर विरोधी परिणामों में से, जिन्को का मानव शरीर पर तीन प्रभाव हो सकता है: अधिकांश ऊतकों और अंगों के लिए रक्त प्रवाह में सुधार (छोटी केशिका में सूक्ष्म-संचरण सहित); मुक्त कण से ऑक्सीडेटिव कोशिका क्षति के खिलाफ संरक्षण; प्लेटलेट सक्रियकरण कारक के कई प्रभावों की रोक (प्लेटलेट एकत्रीकरण, रक्त के थक्के) जो कि कई हृदय, श्वास, गुर्दे और केन्द्रीय तंत्रिका तंत्र संबंधित विकारों के विकास से जुड़ा हुआ है। जिन्को को सविरामी खंजता के लिए इस्तेमाल किया जा सकता है।
कुछ अध्ययन, जिन्को और टिनीटस के लक्षण में सुधार में एक सम्बन्ध होने की चर्चा करते हैं।
प्रारंभिक अध्ययनों का सुझाव है कि जिन्को, बहु काठिन्य में लाभदायक हो सकता है, जहां यह गंभीर प्रतिकूल घटनाओं की दरों में बिना वृद्धि किए बोध और थकान में मामूली सुधार दिखाता है।
त्वचाविज्ञान विभाग, परा-स्नातक चिकित्सा अध्ययन और अनुसंधान संस्थान, चंडीगढ़, भारत द्वारा 2003 में किए गए एक अध्ययन ने निष्कर्ष निकाला कि जिन्को, प्राथमिकश्वित्र के विकास को रोकने में एक प्रभावी इलाज है।
पार्श्व प्रभाव
जिन्को के अवांछनीय प्रभाव हो सकते हैं, खासकर उन व्यक्तियों के लिए जिनमें रक्त विकार हैं और वे जो थक्कारोधी दावा लेते हैं जैसे आईब्रुफेन, एस्पिरिन, या वारफारिन, हालांकि हाल के अध्ययनों से पता चला है कि जिन्को में थक्कारोधी गुण नहीं हैं अथवा यह स्वस्थ व्यक्ति पर वारफारिन का फार्मेकोडाइनेमिक्स असर नहीं दिखाता है। जिन्को का इस्तेमाल ऐसे लोगों द्वारा भी नहीं किया जाना चाहिए जो किसी प्रकार की अवसादरोधी औषधि लेते हैं (मोनोअमीन ओक्सीडेज़ सेवनकर्ता और कुछ सेरोटोनिन के चुनिन्दा पुनः सेवनकर्ता ) या डॉक्टर की पूर्व-सलाह के बिना गर्भवती महिलाओं द्वारा.
जिन्को के पार्श्व प्रभाव और सावधानियों में शामिल हैं: अतिरिक्त खून बहने का संभावित खतरा, जठरांत्रिय असुविधा, मिचली, उल्टी, दस्त, सिर दर्द, चक्कर आना, ह्रदय की धड़कन और बेचैनी. अगर किसी भी प्रकार के पार्श्व प्रभाव का अनुभव किया जाता है, तो सेवन को तुरंत रोक देना चाहिए।
एलर्जी सम्बन्धी सावधानियां और सेवन में जोखिम
जो लोग रक्त को पतला करने की दवा लेते हैं जैसे वार फारिन या कोमाडिन, उन्हें जिन्को बाइलोबा के सार को लेने से पहले अपने डॉक्टर के साथ परामर्श करना चाहिए, क्योंकि यह थक्कारोधी के रूप में कार्य करता है।
जिन्को बाइलोबा पत्तियों में अमेन्टोफ्लेवोन की उपस्थिति, CYP3A4 और CYP2C9 के मजबूत निषेध के माध्यम से कई दवाओं के साथ परस्पर क्रिया की क्षमता का संकेत देगी; हालांकि, इस बात का का समर्थन करने के लिए अनुभवजन्य साक्ष्य की कमी है। यहां तक कि यह भी संभव है कि वाणिज्यिक जिन्को बाइलोबा में पाया जाने वाला अमेन्टोफ्लेवोन का संकेन्द्रण, भेषज निमित्त सक्रिय होने के लिए अत्यंत निम्न हो।
पठक्यूडा, कांडा तहसील
पठक्यूडा, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
सी॰ एस॰ नायडू
कोट्टरी सुबन्ना नायडु (18 अप्रैल 1914 - 22 नवंबर 2002) भारतीय क्रिकेट खिलाड़ी थे, जिन्होंने 1934 से 1952 तक ग्यारह टेस्ट खेले। वह क्रिकेट खिलाड़ी सी॰ के॰ नायडू के छोटे भाई थे।
सी॰ एस॰ नायुडू ने अपना पहला प्रथम श्रेणी मैच 1932 में खेला था जब वह 17 वर्ष के थे। 1961 में उनका अंतिम मैच रहा जब वह 46 वर्ष के थे। उन्होंने 56 रणजी ट्रॉफी मैच खेले, जिसमें उन्होंने आठ टीमों का प्रतिनिधित्व किया और उनमें से चार टीमों की कप्तानी की। 1942-43 में रणजी ट्रॉफी टूर्नामेंट में, वह भारत में एक सत्र में चालीस विकेट लेने वाले पहले गेंदबाज बने। 1944-45 में रणजी ट्रॉफी के फाइनल में, उन्होंने रणजी ट्रॉफी के एक मैच में 917 गेंद फेंकने का रिकॉर्ड बनाया।
जस्टिस लीग
जस्टिस लीग डीसी कॉमिक्स द्वारा प्रकाशित अमेरिकी कॉमिक पुस्तकों में प्रदर्शित एक काल्पनिक सुपरहीरो टीम है। यह टीम पहली बार द ब्रेव एंड द बोल्ड #२८ (मार्च १९६०) में दिखाई दी, जो लेखक गार्डनर फॉक्स द्वारा बनाई गई थी।
यह टीम वास्तव में पूर्व में स्वतंत्र रहे सुपरहीरो का एक संयोजन है, जो जस्टिस लीग के रूप में मिलकर जुड़े थे। सुपरमैन, एक्वामैन, फ्लैश, ग्रीन लैंटर्ण, मार्शियन मैनहंटर, बैटमैन और वंडर वूमन इस लीग के सात मूल सदस्य थे। हालांकि, टीम में अगले वर्षों में डीसी यूनिवर्स के कई सदस्य शामिल हुए हैं, जिनमें एटम, ब्लैक कैनरी, सायबॉर्ग, ग्रीन एरो, हॉकगर्ल, हॉकमैन, प्लास्टिक मैन, स्टारगर्ल, शज़ाम और ज़तान्ना जैसे कई सुपरहीरो शामिल हैं।
नवंबर १९६० में इस टीम को जस्टिस लीग ऑफ अमेरिका नामक अपनी खुद की कॉमिक बुक शृंखला दी गई। २०११ में अपनी पुनर्लांचिंग के समय, डीसी कॉमिक्स ने जस्टिस लीग का दूसरा संस्करण जारी किया। जुलाई २०१६ में, डीसी रीबर्थ पहल के अंतर्गत जस्टिस लीग की कॉमिक बुक किताब को तीसरे संस्करण के साथ फिर से शुरू किया गया। इसकी स्थापना के बाद से, टीम को विभिन्न टेलीविजन कार्यक्रमों, वीडियो गेम और एक लाइव एक्शन फिल्म में दिखाया गया है।
विकि मार्कअप
विकिपाठ भाषा या विकि मार्कअप एक हल्की-फुल्की मार्कअप भाषा है जिसका उपयोग विकि वेबसाइटों जैसे विकिपीडिया में पन्ने लिखने के लिये किया जाता है। यह एचटीएमएल का एक सरलीकृत विकल्प/इण्टरमीडियेट है। इसका अल्टीमेट उद्देश्य विकि सॉफ्टवेयर के द्वारा एचटीएमएल में बदला जाना है जो कि उसके बाद वेब ब्राउजर को भेजा जाता है।
कोई सर्वमान्य मानक विकिपाठ भाषा नहीं है। इसका व्याकरण, संरचना, जस्टिफिकेशन, कीवर्ड आदि किसी विशिष्ट वेबसाइट पर प्रयोग किये जा रहे विकि सॉफ्टवेयर पर निर्भर करती है। उदाहरण के लिये, सभी विकिपाठ भाषाओं में उसी साइट के अन्य पन्नों को हाइपरलिंक करने का एक सरल तरीका होता है परन्तु इन कड़ियों के लिये कई विभिन्न सिण्टैक्स कन्वेंशन हैं। कई विकि, खासकर आरम्भिक वाले, उन शब्दों के लिये जो कि स्वयं लिंक किये जाने हों कैमलकेस का प्रयोग करते थे। मीडियाविकि में यह कन्वेंशन … नोटेशन से बदल दी गयी जिन्हें विकिपीडिया में मुक्त कड़ियाँ (free links) कहा जाता है।
विभिन्न विकि प्रोग्राम, विकिपाठ में ऍचटीऍमऍल ऍलीमेण्ट के विभिन्न सैटों के उपयोग का समर्थन कर सकते हैं। कुछ मामलों में अनुमति प्राप्त एचटीएमएल ऍलीमेण्ट एकल विकि साइटों द्वारा कॉन्फिगर किये जा सकते हैं। मीडियाविकि में कई आम एचटीएमएल टैग्स का समर्थन शामिल है।
मानकीकरण
Creole "विभिन्न विकियों पर प्रयुक्त होने वाली आम विकि मार्कअप भाषा" हेतु एक प्रयास है। कई विकि इंजनों ने Creole को क्रियान्वित किया है। Version 1.0 of the specification was released in July 2007.
तिलहर (तहसील), शाहजहांपुर
यह तहसील शाहजहांपुर जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 630 गांव हैं।